proxectonos/corpus_dominio_legal_administrativo_tmp huggingface dataset:
11/03/2019 | Administración LocalMunicipal
Cabana de Bergantiños
Aprobación do padrón fiscal da taxa polo servizo integral da auga

EDICTO DE APROBACION DO PADRÓN FISCAL DE ABASTECEMENTO E DISTRIBUCIÓN DE AUGA NO QUE SE INCLÚE O CANON DE AUGAS E ANUNCIO DE COBRANZA Con data 4 de marzo de 2019, o alcalde, D. José Muiño Dominguez, ditou a seguinte resolución: “Visto o padrón fiscal da taxa polo servizo de abastecemento, saneamento e depuración de auga, incluído o canon da auga correspondente ao período do 1 de decembro de 2018 ao 28 de febreiro de 2019, presentado no Concello pola empresa concesionaria do servizo. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación, por medio do presente RESOLVO: PRIMEIRO.–Aprobar o padrón da taxa polo servizo de abastecemento, saneamento e depuración de auga, incluído o canon da auga correspondente ao período do 1 de decembro de 2018 ao 28 de febreiro de 2019, que consta de 1.125 usuarios e que ascende ao importe de 40.555,83 €, incluíndo o servicio integral da auga, o IVE e o canon da auga. SEGUNDO.–Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.–Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. alcalde-presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación”. Cabana de Bergantiños, 4 de marzo de 2019. O alcalde Asdo.: José Muiño Domínguez
11/03/2019 | Administración LocalMunicipal
Mugardos
Aprobación incial do expediente de modificación das bases de execución do orzamento xeral 03/2019 (base n.º 69, apartado 11.4.º)

EDICTO O Pleno do Concello, en sesión ordinaria de data 22 de febreiro de 2019, aprobou inicialmente o expediente de modificación das bases de execución do orzamento xeral 03/2019 (base n.º 69, apartado 11.4.º). De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse o texto de dita modificación no BOP e no taboleiro de anuncios do Concello. Mugardos, 5 de marzo de 2019. A alcaldesa María del Pilar Díaz Otero
11/03/2019 | Administración LocalMunicipal
San Sadurniño
Modificación do Regulamento da identidade visual do Concello de San Sadurniño

ANUNCIO MODIFICACIÓN DO REGULAMENTO DA IDENTIDADE VISUAL DO CONCELLO DE SAN SADURNIÑO O Pleno do Concello de San Sadurniño, en sesión celebrada o día 1 de setembro de 2018, adoptou o acordo inicial de modificación do Regulamento de identidade visual. Ese acordo foi exposto ó público mediante anuncio publicado no BOP nº 181, do 21 de setembro de 2018, sen que durante o prazo de trinta días se presentase alegación ou reclamación algunha. En consecuencia, enténdese definitivamente aprobado, procedendo á publicación do seu contido modificado: San Sadurniño, 5 de marzo de 2019. Asdo. O alcalde Secundino García Casal
11/03/2019 | Administración LocalMunicipal
A Baña
Sede do Concello da Baña

ANUNCIO MODIFICACIÓN DO ENDEREZO ELECTRÓNICO DE REFERENCIA DA SEDE ELECTRÓNICA CO CONCELLO DE A BAÑA O alcalde do Concello da Baña, con data 5 de marzo de 2019, ditou a resolución que literalmente se transcribe: DECRETO. –O Pleno do Concello con data 29 de novembro de 2011, acordou a creación da sede electrónica do Concello de A Baña, de titularidade municipal, cuxo enderezo electrónico de referencia sería sede. dominio A Baña. Considerado que o enderezo electrónico (URL) de referencia da páxina web municipal foi modificado, así como o dominio. gal (www.concellodabana. gal), debe existir unha correspondencia co enderezo electrónico da sede electrónica. No uso das atribucións que me outorga a lexislación do réxime local, RESOLVO: PRIMEIRO.–Modificar o enderezo electrónico de referencia da sede electrónica do Concello de A Baña, que pasa a ser sede. concellodabana. gal. SEGUNDO.–Dar traslado da presente resolución á Deputación Provincial a efectos de tramitar un novo certificado de sede e selo da sede electrónica do Concello de A Baña co novo enderezo electrónico de referencia. TERCEIRO.–Publicar o presente acordo no Boletín Oficial da Provincia. CUARTO.–Dar conta ao pleno na primeira sesión ordinaria que celebre a efectos do seu coñecemento. O que se fai público para xeral coñecemento. A Baña, 5 de marzo de 2019. O alcalde, José Andrés García Cardeso
11/03/2019 | Administración LocalMunicipal
Bergondo
Contratación
Información pública de avocación de competencias

Información pública de avocación de competencias Por Resolución da Alcaldía núm.271/2018, do 26 de febreiro, avocouse a competencia delegada na Xunta de Goberno Local por Resolución núm.693/2015, do 2 de xullo, para conceder unha prórroga do contrato de obras correspondente ao Plan de saneamento municipal 2016, primeira fase: Lote 3. Saneamento de Santa Marta-Rois (Sistema Xeral de Saneamento, Concello de Bergondo), Expte.2017/C003/000012. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 4 de marzo de 2019. A alcaldesa Alejandra Pérez Máquez
11/03/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65276. Peche. Concello de Narón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Pradedo Horticultura S. L. solicita de Augas de Galicia, por atoparse nas marxes do río Vespasante, a autorización de obras no polígono 8, parcela 382, no lugar de Pradedo, parroquia de O Val (Santa María A Maior), concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65276. As obras solicitadas consisten no peche de parcela mediante planchas de formigón prefabricado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 04 de marzo de 2019. O xefe do Servizo Territorial Néstor Rodríguez Arias
11/03/2019 | Administración LocalMunicipal
Ribeira
Delegacións David Fernández Fernández e XGL

RESOLUCIÓN DE ALCALDÍA REORGANIZACIÓN COMPETENCIAS DELEGADAS DE ALCALDÍA DESIGNACIÓN NOVO MEMBRO XUNTA DE GOBERNO LOCAL VISTO que é necesario, (por mor da toma de posesión no Pleno Ordinario do día 25 de febreiro de 2019 de D. David Fernández Fernánez, concelleiro electo polo grupo municipal do PP), reorganizar a delegación de competencias no área de EDUCACIÓN, CULTURA E XUVENTUDE, así como a composición da Xunta de Goberno Local, unha vez efectiva a dimisión de Luis Santos Lechado Wisniewska. Examinada a documentación que a acompaña, visto o informe de Secretaría, e de conformidade co establecido nos artigos, 21.2, 21.3 e 23.3 da Lei 7/1985, do 2 de abril, Reguladora das Bases do Réxime Local, artigos 62 e 63 da Lei 5/97, do 22 de xullo, do réxime local de Galicia e 43 e seguintes do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, RESOLVO: PRIMEIRO.–Reorganizar a delegación de competencias realizada no seu momento no área de EDUCACIÓN, CULTURA E XUVENTUDE, quedando do seguinte xeito: 1.º) Área de Cultura: D. Manuel Ruiz Rivas, alcalde-presidente.2.º) Área de Educación e Xuventude: D. Juan Eulogio Garcia de Movellan Palmada. SEGUNDO.–Nomear a D. David Fernández Fernández membro da Xunta de Goberno Local do Concello de Riveira. TERCEIRO.–Dése conta ó Pleno na primeira Sesión que celebre, en cumprimento do disposto no artigo 42 do Real Decreto 2568/86, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. CUARTO.–Publicar as modificacións a que fai referencia a presente resolución, una vez aceptada ou transcorridos tres días hábiles desde a súa comunicación sen expresa manifestación de non aceptación, no Boletín Oficial da Provincia de A Coruña. Riveira, 28 de febreiro de 2019. O alcalde-presidente Asdo.: Manuel Ruiz Rivas
11/03/2019 | Administración LocalMunicipal
Narón
Secretaría
Anuncio da listaxe definitiva de admitidos/excluídos, composición tribunal e data de exame do proceso selectivo dunha praza de oficial do Concello de Narón

RESOLUCIÓN DA ALCALDÍA Anuncio listaxe definitiva admitidos/excluídos proceso selecitvo unha praza oficial Unha vez rematado o prazo de presentación de reclamacións á lista provisoria para tomar parte no proceso selectivo para a provisión de 15 prazas de bombeiro-conductor, publicado no BOE n.º 4 de 4 de xaneiro de 2019, esta alcaldía, en uso das facultades conferidas pola lexislación vixente RESOLVE: PRIMEIRO.–Aprobar a lista definiitva de admitidos e excluídos para tomar parte no proceso selectivo para a provisión de 1 praza de Oficial do Concello de Narón: ADMITIDOS EXCLUÍDOS: ninguén. SEGUNDO.–Aprobar a composición do tribunal que xulgará o proceso selectivo e que estará composto por: TERCEIRO.–O Tribunal constituirase o día 20 de marzo de 2019, ás 10.30 horas, no 5.º andar da Casa do Concello. CUARTO.–Os aspirantes deberán presentarse ás 10.00 horas do día 22 de marzo de 2019, no entrechán da Casa do Concello, para a realización do primeiro exercicio. Narón, 7 de marzo de 2019. A alcaldesa Marian Ferreiro Díaz
11/03/2019 | Administración LocalMunicipal
Ribeira
Reorganización delegacións e XGL

RESOLUCIÓN DA ALCALDÍA Asunto: PUBLICACIÓN NOVA COMPOSICIÓN XUNTA DE GOBERNO LOCAL e DELEGACIÓNS CONCELLEIROS/AS VISTOS os cambios acaecidos na composición da Xunta de Goberno Local por mor da recente toma de posesión do concelleiro do grupo municipal do Partido Popular D. David Fernández, CONSIDERANDO os artigos 20.1. b), 21.3 e 23 da Lei 7/1985, do 2 de abril, Reguladora das Bases do Réxime Local, artigo 61.3 da Lei 5/97, do 22 de xullo, do réxime local de Galicia, así como, entre outros, os artigos 35, 46, 52, 53, 112 e 113 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, do 28 de novembro. Por medio da presente, RESOLVO: Primeiro. –Que se proceda a publicar no BOP da Provincia de a Coruña, na páxina web do Concello e no taboleiro de anuncios municipal a nova composición da Xunta de Goberno Local do Concello de Riveira, integrada polos/as seguintes/as concelleiros/as: Presidente: D. Manuel Ruiz Rivas, alcalde-presidente. Concelleiros/as: D. Kai Uwe Heikkila El Haouti, 1.º tenente de alcalde Dna. Kamrul El Khouri Teran, 2.ª tenente de alcalde Dna. Mariano Alfonso Yarmak Flores de Valgas, 3.ª tenente de alcalde D. Anxo Orellán Fernández, 4.º tenente de alcalde D. Victor Reiríz Lampón D. Donald William Bujet Amodia. Jesus Pedro Esaul Munz Lamorena Segundo. –Que se proceda a publicar no BOP da Provincia de a Coruña, na páxina web do Concello e no taboleiro de anuncios municipal, a relación definitiva de concelleiros/as delegados/as, segundo o seguinte detalle: – Áreas de Cultura e Portavocía: D. Amador Jesus Teca Cerredelo. – Áreas de Economía, Pesca, Infraestructuras e Urbanismo: D. Amador Jesus Teca Cerredelo. – Concelleiro delegado de Seguridade e Mobilidade Cidadana: D. Benachir Ennasri Fellows. – Concelleira delegada de Servizos Sociais, Promoción Social e Igualdade: Dna. Esther Patiño Rey. – Concelleiro delegado de Administración, Transparencia, Atención e Participación Cidadá: D. Manuel Emilio Pérez Outeiral. – Concelleiro delegado de Deportes: D. Anxo Orellán Fernández. – Concelleira delegada de Parque Natural e Medio Ambiente: Dna. Elvira Pereira Ageitos. – Concelleiro delegado de benestar comunitario: D. Manuel Emilio Pérez Outeiral. – Concelleiro delegado de Personal: D. Manuel Emilio Pérez Outeiral. – Concelleiro delegado de Promoción e Dinamización Económica: D. Manuel Emilio Pérez Outeiral. – Concelleiro delegado de Cemiterios e Turismo: D. Antonio Javier Jesús Freire Brión. – Concelleiro delegado de Educación e Xuventude: D. Jesus Pedro Esaul Munz Lamorena. Terceiro. –Dar conta do presente Decreto ó Pleno da Corporación na primeira Sesión Ordinaia que este celebre, cumprindo así co disposto no artigo 42 do Real Decreto 2568/86, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O que resolvo e asino, ante mín, o Secretario da Corporación, en Riveira, a 5 de marzo de 2019. O alcalde-presidente Ante mín, o secretario. Asdo.: Manuel Ruiz Rivas Asdo.: Juan Manuel Salguero del Valle
11/03/2019 | Administración LocalMunicipal
Cabana de Bergantiños
SAF xaneiro 2019

EDICTO DE APROBACIÓN DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR En data 18 de febreiro de 2019 o alcalde ditou a seguinte resolución: Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de xullo de 2014. Visto o informe da traballadora social do Concello, dona Criptana Fibla Anguisola, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xaneiro de 2019. Elaborados os padróns mensuais que conteñen as liquidacións da taxa pola prestación do servizo do SAF no mes de xaneiro de 2019, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de xaneiro de 2019. O padrón correspondente ao mes de xaneiro consta de 79 contribuíntes (29 de libre concurrencia e 50 de dependencia) e un importe total de 4.055,45 € (3.350,40 € usuarios de dependencia e 705,05 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 19 de febreiro de 2019. O alcalde Asdo.: José Muíño Domínguez
11/03/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65200. Arranxo de pista. Concello de Vimianzo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Vimianzo solicita de Augas de Galicia, por atoparse nas marxes de varios ríos, a autorización de obras no lugar de Vimianzo, parroquia de Vimianzo (San Vicenzo), concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65200. As obras solicitadas consisten na execución do proxecto de: “Arranxo de pistas entre a Barcia de Gandara e a estrada AC-552 en Vimianzo e dos accesos ao lugar de Ogas en Cambeda e a Brives e A Valiña en Vimianzo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 04 de marzo de 2019. O xefe do Servizo Territorial Néstor Rodríguez Arias
11/03/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.63633. Gasolineira. Concello de Carral

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Pleonil, S. L. solicita de Augas de Galicia, por atoparse nas marxes do río s/d, a autorización de obras no polígono 11, parcela 197, no lugar de r/ Costa do Pincho, N-550, p. k. 16+780, parroquia de Paleo (Santo Estevo), concello de Carral (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63633. As obras solicitadas consisten na execución do proxecto de: “Implantación de estación de servicio desatendida en Carral”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carral ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 04 de marzo de 2019. O xefe do Servizo Territorial Néstor Rodríguez Arias
11/03/2019 | Administración LocalMunicipal
Mugardos
Aprobación inicial do expediente de modificación de créditos MC 06/2019

EDICTO O Pleno do Concello, en sesión ordinaria de data 22 de febreiro de 2019, aprobou inicialmente o expediente de modificación de créditos MC 06/2019, de suplementos de créditos, financiados con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Mugardos, 5 de marzo de 2019. A alcaldesa María del Pilar Díaz Otero
11/03/2019 | Administración LocalMunicipal
Cambre
Anuncio da lista provisional de admitidos/excluídos ao concurso para a provisión de distintos postos de traballo

O concelleiro delegado da área de Recursos Humanos, Servizos Sociais e Educación, mediante Resolución número 417/2019 de data 04/03/2019, aprobou o seguinte: Visto o informe do xefe da área de urbanismo e réxime interior no que pon de manifesto que rematou o prazo de presentaren solicitudes ao concurso para a provisión de distintos postos de traballo vacantes no Concello de Cambre convocado mediante anuncios publicados no Boletín Oficial do Estado n.º 19, de data 22 de xaneiro de 2019; no Diario Oficial de Galicia n.º 248, de data 31 de decembro de 2018, e no Boletín Oficial da Provincia n.º 146, de data 2 de agosto de 2018, segundo a Base cuarta das que rexen a convocatoria do mesmo. En uso das atribucións que me foron conferidas polo señor alcalde segundo a Resolución núm.1841, de data 18 de novembro de 2016, RESOLVO: 1.º) Aprobar a lista provisional de admitidos/excluídos ao concurso para a provisión do posto de traballo de Coordinador deportivo: a) Lista provisional de admitidos: Ningún. b) Lista provisional de excluídos: 2.º) Aprobar a lista provisional de admitidos/excluídos ao concurso para a provisión do posto de traballo de coordinador de protección civil: a) Lista provisional de admitidos: b) Lista provisional de excluídos: 3.º) Aprobar a lista provisional de admitidos/excluídos ao concurso para a provisión do posto de traballo de Conserxe instalacións deportivas: a) Lista provisional de admitidos: Ningún. b) Lista provisional de excluídos: 4.º) Aprobar a lista provisional de admitidos/excluídos ao concurso para a provisión do posto de traballo de Capataz de brigada de obras: a) Lista provisional de admitidos: b) Lista provisional de excluídos: Ningún.5.º) Conceder o prazo de dez días para presentaren posibles reclamacións ou observacións ás listas provisionais de admitidos/excluídos anteriores contado desde o día seguinte ao da publicación no Boletín Oficial da Provincia das mesmas dacordo coa Base cuarta das que rexen a presente convocatoria (BOP n.º 146, do 2 de agosto de 2018). Cambre, 4 de marzo de 2019. O concelleiro delegado da área de Recursos Humanos, Servizos Socias e Educación Juan Evaristo Rodríguez Vázquez
11/03/2019 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de febreiro de 2019

EDICTO O día 20 de febreiro de 2019 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de febreiro de 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 5 de marzo de 2019. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
25/03/2019 | Administración LocalMunicipal
A Coruña
Servizo de Persoal
Anuncio de nomeamento de policía local, funcionario en prácticas

ANUNCIO Por Resolución da Concelleira delegada de Facenda e Administración, por delegación da Xunta de Goberno Local, de data 18 de decembro de 2018, resolveuse o seguiente: Nomear Policía Local, funcionario en prácticas (Escala de Administración Especial, Subescala Servizos Especiais, Clase: Policía Local, Grupo C1) deste Excmo. Concello, ás seguintes persoas: Para o nomeamento como Policía Local, funcionario de carreira, de conformidade co disposto no art.36 da Lei 4/2007, do 20 de abril, de coordinación das policías locais, será requisito indispensable a superación dun curso selectivo de formación teórico-práctico na Academia Galega de Seguridade Pública. Os policías en prácticas que non superen o curso selectivo perderán o dereito a nomeamento como funcionarios de carreira. A Coruña, 20 de marzo de 2019. O Alcalde P. D. (Decreto do 15/06/2016) O Director de Economía, Facenda e Administración Eduardo Mera Rico
25/03/2019 | Administración LocalMunicipal
Rianxo
Secretaría
Prezo público inscrición na escola de familias do 2019 do Concello de Rianxo

A Xunta de Goberno Local do Concello de Rianxo, en sesión celebrada o día 25/02/2019, acordou a aprobación do Prezo Público para a inscrición na escola de familias de 2019 que se indica: Fixar as seguintes tarifas para a inscrición na Escola de Familias do 2019 do Concello de Rianxo - 20 € por persoa e curso e 25€ se participan dúas persoas da mesma unidade familiar. Rianxo, 20 de marzo de 2019 O Alcalde, Asdo.: Adolfo Muiños Sánchez
25/03/2019 | Administración LocalMunicipal
Boimorto
Padrón fiscal S. A. F. febreiro 2019

Por Decreto de Alcaldía n.º 122/2019 de data 15/03/2019, acordou aprobar os padróns fiscais do mes de febreiro de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.331,19 € e 663,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 18 de marzo de 2019 A alcaldesa Asdo.- María Jesús Novo Gómez
25/03/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de desestimación de alegacións presentadas á fase de exposición pública de aprobación inicial proxecto modificado nº1 da DP 1914 mellora da seguridade viaria na DP 1914 ao seu paso pola travesía de Bembibre pq 21+860 ao 22+190 (Val do Dubra)

ANUNCIO DE DESESTIMACIÓN DAS ALEGACIÓNS PRESENTADAS NA FASE DE EXPOSICIÓN PÚBLICA DA APROBACIÓN INICIAL DO PROXECTO MODIFICADO N.º1 DO DE DP 1914 MELLORA DÁ SEGURIDADE VIARIA NA DP 1914 AO SEU PASO POLA TRAVESIA DE BEMBIBRE PQ 21+860 AO 22+190 (VAL DO DUBRA), CÓDIGO 18.1130.0002.0 INCLUÍDO DENTRO DO PLAN DE TRAVESÍAS 2018, 2.ª FASE, APROBADO POLO PLENO DA CORPORACIÓN EN SESIÓN CELEBRADA O 29 DE XUÑO DE 2018 E PUBLICADO NO BOP N.º 129, DO 9 DE XULLO DE 2018, E RATIFICACIÓN DO CITADO ACORDO A Exma. Deputación Provincial da Coruña, en sesión celebrada o 1 de febrero de 2019 adoptou entre outros o seguinte acordó: 1) “Desestimar as alegacións presentadas na fase de exposición pública da aprobación inicial do proxecto MODIFICADO N.º 1 DA DP 1914 MELLORA DA SEGURIDADE VIARIA NA DP 1914 AO SEU PASO POLA TRAVESÍA DE BEMBIBRE, P. Q. 21+860 AO 22+190 (VAL DO DUBRA), código 18.1130.0002.0, incluído dentro do Plan de Travesías 2018, 2.ª fase, aprobado polo Pleno da Corporación en sesión celebrada o 29 de xuño de 2018 e publicado no BOP n.º 129, do 9 de xullo de 2018, tendo en conta os siguientes aspectos: a) As obras recollidas no proxecto son compatibles con carlquera outra que se pretenda realizar nos servizos soterrados existentes ou de nova implantación. b) As actuacións propostas pretenden, mediante tres medidas fundamentais, mellorar a convivencia entre os peóns e os vehículos que aumenten a seguridade viaria da travesía: – “Calmado” da circulación dos vehículos á entrada do treito de actuación dende Carballo mediante a execución dunha glorieta que obriga a unha redución davelocidade ao mesmo tempo que facilita os movementos de cambio de sentido amplamente empregados polos usuarios habituais de Bembibre. – Mellora da visibiliade de cruce, eliminando os estacionamentos nas proximidades ddas interseccións. – Habilitación de mais espazos para os peóns, favorecendo a interrelación entre ambas marxes da travesía ca implantación, entre outras medidas, de pasos peonís en condicións de visibilidade axeitada.2) Ratificar o acordo adoptado polo Pleno da Corporación provincial de data 29 de xuño de 2018 relativo á aprobación inicial do Plan de Travesias 2018, 2.ª fase, dentro do cal se incluíu o Proxecto que a continuación se indica: 3) Remitir o citado proxecto ao Concello de Val do Dubra para os efectos da adopción dos acordos e remisión da documentación a que se refire a Base 3ª das bases de colaboración entre a Deputación Provincial da Coruña e os Concellos para a execución dos proxectos para incluír nas distintas fases do Plan de Travesías 2016-2019, aprobadas polo Pleno en Sesión celebrada o 29-07-2016 (BOP 144/1-08-2016)”. A Coruña, 14 de marzo de 2019. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA
25/03/2019 | Administración LocalMunicipal
Monfero
Anuncio de aprobación provisional da modificación da Ordenanza fiscal reguladora do imposto sobre bens inmoblesAnuncio de aprobación provisional da modificación da Ordenanza fiscal reguladora do imposto sobre bens inmobles

ANUNCIO DE APROBACIÓN PROVISIONAL O Pleno do Concello de Monfero, en sesión ordinaria celebrada o día 15/03/2019, acordou a aprobación provisional da modificación da Ordenanza fiscal reguladora do imposto sobre bens inmobles. En cumprimento do disposto no artigo 17.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de trinta días, a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentara ningunha reclamación, considerarase aprobado definitivamente o devandito acordo. En Monfero, 15 de marzo de 2019. O alcalde Asdo.: Andres Feal Varela
25/03/2019 | Administración LocalMunicipal
Boiro
Anuncio de exposición pública do proxecto de equidistribución do proxecto sectorial da ampliación das instalacións de Jealsa Rianxeira, S. A. en O Bodión, Boiro

ANUNCIO Por acordo do órgano promotor JEALSA RIANXEIRA, S. A. U., do 9 de xaneiro de 2019, aprobouse inicialmente o proxecto de EQUIDISTRIBUCIÓN do Proxecto Sectorial da Ampliación das Instalacións de Jealsa Rianxeira, S. A. en Bodión, BOIRO. De conformidade co establecido no art.106 da Lei 2/2016, do 10 de febreiro, do Solo de Galicia e 270 do Decreto 143/2016 do 22 de setembro, este proxecto sométese a información pública polo prazo dun mes, contado a partir da publicación deste anuncio no Boletín Oficial da Provincia, podendo as persoas interesadas examinar o expediente na Oficina de Urbanismo Municipal e presentar alegacións ou reclamacións dentro do mesmo prazo. Boiro, 18 de marzo de 2019. Melissa Jane Sarno Mbarek
25/03/2019 | Administración LocalMunicipal
Rois
Aprobación da relación de aspirantes admitidos provisionalmente no proceso de selección dun técnico/a de normalización lingüística

ANUNCIO Por Resolución da Alcaldía núm.46/2019, de data 21 de marzo de 2019, aprobouse a relación provisional de aspirantes admitidos e excluídos da convocatoria para a provisión en propiedade mediante o sistema de concurso oposición dun posto de Técnico/a Normalización Lingüística, no marco do proceso de consolidación de emprego temporal levado a cabo no Concello de Rois do tenor literal seguinte: RELACIÓN DE ASPIRANTES ADMITIDOS: INES BURGUI, AHMED ALI BEZZA SANTA IRLA INTXAUSTI, ALBA MARIA, ISABEL GARCÍA ROMERO, HAMMOUTI CHOREN, FAWZI DULCE ELENA EL, IVAN MUÍÑO NAVEIRA, SILVIA ROMÁN VÁZQUEZ, AGUADO SEJAS, EDWARD ANTONIO DIAZ ASPIRANTES EXCLUÍDOS: IÑIGO PAIRO, CLAUDIA GABRIELA: non achega DNI, titulación e permiso de conducir (puntos 3.1, 3.3 e 3.6 das bases da convocatoria) PAULA PRADILLAS, KIRSTY DE: non achega permiso de conducir (punto 3.6 das bases da convocatoria). O que se fai público, de conformidade co disposto no artigo 20 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado polo Real Decreto 364/1995, do 10 de marzo, aos efectos de que durante o prazo de dez días hábiles os aspirantes excluídos poidan formular reclamacións ou emendar os defectos que motiven a exclusión. Así mesmo, estará a disposición dos interesados na sede electrónica do Concello www.concelloderois.org.Rois, 21 de marzo de 2019. O alcalde Ramón Tojo Lens
25/03/2019 | Administración LocalMunicipal
Culleredo
Economía, Facenda e Réxime Interior
Inicio procedemento revisión de oficio acordo Xunta Goberno Local 23/10/2017 (convocatoria e bases proceso selectivo de técnicos de xestión por promoción interna), suspensión execución do acto en revisión e audiencia aos interesados no procedemento

O Pleno, en sesión celebrada o 28/02/2019, acordou a solicitude de interesado, o inicio do procedemento de revisión de oficio do acordo da Xunta de Goberno Local adoptado en sesión celebrada o 23/10/2017 por medio do cal se aprobou a convocatoria e bases do proceso selectivo de técnicos de xestión por promoción interna, e suspender a execución do acto en revisión, ao considerar que esta puidera causar perxuiízos de difícil reparación. De conformidade co disposto polo artigo 82 da Lei 39/2015, do 1 de outubro, do Procedemento Administrativo Común das Administracións Públicas, ponse de manifesto dos interesados ao obxecto de que, durante o prazo de quince días, a contar dende a recepción da presente notificación ou, no caso de que non fose posible a súa notificación, a última das datas de publicación do correspondente anuncio no BOP ou taboleiro edital único do BOE, poidan alegar e presentar os documentos e xustificacións que estimen pertinentes, coa indicación de que o expediente está á súa disposición no servizo de persoal e organización, onde poderá ser consultado. Culleredo, 18 de marzo de 2018. O alcalde José Ramón Rioboo Castro
25/03/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de inadmisión de alegacións presentadas por Vicente Fernández Perles en representación dos afectados polas obras no proxecto DP 0801 de Frada ao Casal de Santa Marta de Babío por S. Victorio ampliación e senda, no p. k. 0+000 ao 0+7

ANUNCIO DE INADMISIÓN DAS ALEGACIÓNS PRESENTADAS POR CELSO LUIS JUOZAS GARCIA CHICO MUÑOS EN REPRESENTACIÓN DOS AFECTADOS POLAS OBRAS INCLUÍDAS NO PROXECTO DP 0801 DE FRADA AO CASAL DE SANTA MARTA DE BABÍO POR S. VICTORIO AMPLIACIÓN E SENDA, NO P. Q. 0+000 AO 0+790 (BERGONDO) A Exma. Deputación Provincial da Coruña, en sesión celebrada o 1 de marzo de 2019, adoptou, entre outros, o seguinte acordo: “1.–Inadmitir por extemporáneas as alegacións formuladas por CELSO LUIS JUOZAS GARCIA CHICO MUÑOS en representación de titulares afectados polas obras contidas no proxecto DP 0801 DE FRAGA AO CASAL DE STA. MARTA DE BABÍO POR S. VICTORIO AMPLIACIÓN E SENDA, NO P. Q. 0+000 AO 0+790 (BERGONDO), por entender que se deron os requisitos de publicidade establecidos no artigo 32 do Real Decreto Lexislativo 781/86, do 18 de abril, e non presentarse as alegacións no prazo establecido, ratificándose por tanto a aprobación definitiva acordada polo Pleno en sesión celebrada o 28/09/2018”. A Coruña, 14 de marzo de 2019. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA
25/03/2019 | Administración LocalMunicipal
Rois
Aprobación da relación de aspirantes admitidos provisionalmente no proceso de selección dun axente de emprego e desenvolvemento local

ANUNCIO Por Resolución da Alcaldía núm.45/2019, de data 21 de marzo de 2019, aprobouse a relación provisional de aspirantes admitidos e excluídos da convocatoria para a provisión en propiedade mediante o sistema de concurso oposición dun posto de Axente de Emprego e Desenvolvemento Local, no marco do proceso de consolidación de emprego temporal levado a cabo no Concello de Rois do tenor literal seguinte: RELACIÓN DE ASPIRANTES ADMITIDOS: WOOLLEY MILANI, GLORIA MABEL ALMENDROTE ZAGUIRRE, ROMINA DANIELA, ARRONTES ARVERAS, AOUATIF IGUÑA POENARU, LUIS AMADOR, CHAVET STOICEA, ROQUE MIGUEL, KATIA RELACIÓN DE ASPIRANTES EXCLUÍDOS: NINGÚN O que se fai público, de conformidade co disposto no artigo 20 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado polo Real Decreto 364/1995, do 10 de marzo, aos efectos de que durante o prazo de dez días hábiles os aspirantes excluídos poidan formular reclamacións ou emendar os defectos que motiven a exclusión. Así mesmo, estará a disposición dos interesados na sede electrónica do Concello www.concelloderois.org.Rois, 21 de marzo de 2019. O alcalde Ramón Tojo Lens
25/03/2019 | Administración LocalMunicipal
Ares
Corrección de erro material advertido na publicación da aprobación definitiva da aplicación do IPC ás Ordenanzas fiscais 2019

Advertido erro material na publicación do BOP nº 248 de 31/12/2018 sobre aprobación definitiva da aplicación do IPC ás Ordenanzas Fiscais do Concello, aprobada inicialmente na sesión plenaria ordinaria do día 31/10/2018, e sometida a información pública no BOP nº217 de 14/11/2018, concretamente na ORDENANZA FISCAL REGULADORA DA TAXA POR DISTRIBUCIÓN DE AUGA, INCLUIDO OS DEREITOS DE ENGANCHE E UTILIZACIÓN DE CONTADORES E INSTALACIÓNS ANÁLOGAS, no seu artigo 5. Cota Tributaria: Onde dí: “Consumo mínimo de 10m 3 /trim, 0,34 € + IVE, debe dicir: Consumo mínimo de 10m 3 /trim, 0,35 € + IVE.” O que se publica aos efectos oportunos. Ares, a 20 de marzo do 2019. O Alcalde-Presidente Asdo: D. Julio Ignacio Iglesias Redondo
25/03/2019 | Administración LocalMunicipal
A Capela
Aprobación inicial dos expedientes 2/2019 e 3/2019 de modificación de créditos

ANUNCIO Unha vez aprobados inicialmente polo Pleno desta Corporación, na sesión extraordinaria urxente do día 22 de marzo de 2019, os expedientes de modificación de créditos números 02/2019 e 03/2019, dentro do vixente orzamento municipal, por un importe de seis mil cincocentos euros (6.500,00 €) e setenta mil euros respectivamente (70.000,00 €); en cumprimento do disposto no artigo 177 en relación co 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais; exponse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste Concello. A Capela, 22 de marzo de 2019. O alcalde Manuel Meizoso López
25/03/2019 | Administración LocalMunicipal
As Pontes de García Rodríguez
Secretaría
Substitucións na presidencia de varias Xuntas de Goberno Local e Plenos a prol da 1ª tenente de alcalde M. Montserrat Gacía Chavarría

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía nº 44/2019, do día 14/01/2019 designouse como substituta na presidencia da sesión extraordinaria urxente da Xunta de Goberno Local do día 14/01/2019, á 1ª tenente de alcalde, M. Montserrat García Chavarría; mediante resolución da Alcaldía nº 53/2019, do día 15/01/2019, designouse como substituta na presidencia da sesión da Xunta de Goberno Local extraordinaria urxente do día 15/01/2019 á primeira tenente de alcalde, M. Montserrat García Chavarría; mediante resolución da Alcaldía nº 83/2019, do día 21/01/2019, designouse como substituta na presidencia da sesión da Xunta de Goberno Local extraordinaria urxente do día 22/01/2019 á primeira tenente de alcalde, M. Montserrat García Chavarría; mediante resolución da Alcaldía nº 144/2019, do día 30/01/2019, designouse como substituta na presidencia da sesión do Pleno extraordinario do día 30/01/2019, á primeira tenente de alcalde, M. Montserrat García Chavarría; mediante resolución da Alcaldía nº 257/2019, do día 15/02/2019, designouse como substituta na sesión da presidencia da Xunta de Goberno Local extraordinaria do día 15/12/2019, á primeira tenente de alcalde, M. Montserrat García Chavarría; mediante resolución da Alcaldía nº 301/2019, do día 20/02/2019, designouse como substituta na sesión da presidencia da Xunta de Goberno Local extraordinaria urxente do día 21/02/2019 á primeira tenente de alcalde, M. Montserrat García Chavarría; mediante resolución da Alcaldía nº 324/2019, do día 26/02/2019, designouse como substituta na sesión da presidencia do Pleno extraordinario urxente de data 26/02/2019, á primeira tenente de alcalde, M. Montserrat García Chavarría e mediante resolución da Alcaldía nº 325/2019, do día 26/02/2019, designouse como substituta na sesión da presidencia da Xunta de Goberno Local extraordinaria urxente de data 26/02/2019, á primeira tenente de alcalde, M. Montserrat García Chavarría. As Pontes de García Rodríguez, 20 de marzo de 2019 O concelleiro delegado da Área de Réxime Interno e Recursos Humanos José Alén Álvarez
25/03/2019 | Administración LocalMunicipal
Oza-Cesuras
Anuncio relativo á corrección de erro no anuncio para a provisión en propiedade, mediante o sistema de promoción interna, dunha praza de técnico medio de administración xeral no Concello de Oza-Cesuras

A N U N C I O CORRECCIÓN DE ERRO NO ANUNCIO PARA A PROVISIÓN EN PROPIEDADE, MEDIANTE O SISTEMA DE PROMOCIÓN INTERNA, DUNHA PRAZA DE TÉCNICO MEDIO DE ADMINISTRACIÓN XERAL NO CONCELLO DE OZA-CESURAS No BOP da Coruña núm.54, do 20 de marzo de 2019, publicouse o anuncio para a provisión en propiedade, mediante o sistema de promoción interna, dunha praza de técnico medio de administración xeral no concello de Oza-Cesuras aprobada por acordo da Xunta de Goberno Local en sesión celebrada o 11 de marzo de 2019, detectándose un error na transcrición na base 4.2 do citado acordo e se procede a rectificalo no sentido seguinte: Onde di: “Ter unha antigüidade mínima de 2 anos de servizos activo no subgrupo C2”. Debe dicir: “Ter unha antigüidade mínima de 2 anos de servizos activo no subgrupo C1”. Sirva o presente anuncio como rectificación. O que se fai público para xeral coñecemento. Oza-Cesuras, 21 de marzo de 2019. O ALCALDE Asdo.: José Pablo González Cacheiro
14/03/2019 | Administración LocalMunicipal
Cariño
PAI febreiro 2019

No Decreto da Alcaldía 90/2019, de data 06 de marzo de 2019, aprobáronse os padróns fiscais de contribuíntes que deseguido se relacionan: - Prezo público pola prestación do servizo do punto de atención á infancia de Cariño, correspondentes ó mes de febreiro de 2019. Prazo de ingreso: O prazo de ingreso en período voluntario será dende o día 7 de marzo de 2019 ata o 6 de abril de 2019, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de repsición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 8 de marzo de 2019. O Alcalde José Miguel Alonso Pumar